Die plantegroei op al die eilandjies is uiters karig. Bird Island is slegs een van die ses broeiplekke in die wêreld van die witmalgas (Morus capensis). Die 200 000 malgasse is die grootste bevolking van hul soort in die wêreld. Daar is meer as 5 000 van die bedreigde Afrika-pikkewyne. Ook tref 'n mens op die eilandjies aan die swartrugmeeu (Larus dominicanus), swarttobie (Haematopus moquini), grysborssterretjie (Sterna vittata) en die Kaapse pelsrob (Arctocephalus pusillus). In die see rondom die eilande is baie haaie.
In Augustus 2018 het die boek "Die seuns van Bird Island" verskyn waarin beweer word dat vooraanstaande Suid-Afrikaners op hierdie eiland by 'n pedofiliesaak betrokke was.
In 1755 het die Doddington (skip) en in 1871 die Western Hope op Bird Island vergaan. Nou staan daar die Voëleiland-vuurtoring. Die laaste permanente vuurtoringwagter het die eiland in 1968 verlaat.
Ontsluit van "https://af.wikipedia.org/w/index.php?title=Voëleiland,_Algoabaai&oldid=1811441"
Die bladsy is laas op 11 September 2018 om 00:41 bygewerk.